Document ID: /roh_data/filtered/fineweb-2-filterrobots_roh.jsonl.gz/52660

L’impressari constructur grischun creescha fidanza en il futur: tut ils commembers profiteschan da la fermezza da la societad – e tut ils commembers pon uschia dumagnar plain forza lur via individuala en il futur. Buns motivs per ina commembranza datti natiralmain era fitg concrets.
5
Tschintg buns motivs suttastritgan ils avantatgs d’ina commembranza en la SGIC.
Vus profitais, perquai che …
... nus represchentain cuminaivlamain ils interess da nossa branscha.
... nus garantin a Vus purschidas da scolaziun e da perfecziunament.
... nus reglain cuminaivlamain per nossa branscha las cundiziuns da lavur.
… nus purschain a Vus servetschs e cussegliaziuns orientads a la branscha.
... la societad pussibilitescha e promova la colleghialitad cun ils represchentants da la branscha.
Avais Vus anc dumondas? Telefonai simplamain a nus.
Telefon +41 81 257 08 08
Pratica d’admissiun per la suprastanza da la SGIC
Per l’admissiun en la SGIC vegnan en dumonda interpresas ch’èn activas sin il martgà dapi almain dus onns e che disponan d’in possessur u d’in manader ch’è en possess d’in diplom sco maister constructur (spezialists renconuschids tenor ils statuts da la SSIC). Ultra da quai na dastga l’interpresa betg avair pendent in process tar la cumissiun paritetica pervia d’in surpassament cunter il contract collectiv naziunal da lavur.
La commembranza è pussaivla per tut las firmas domiciliadas en il chantun ed inscrittas en il register da commerzi, premess ch’ellas adempleschian las premissas per ina commembranza tenor ils statuts da la SSIC.
Commembers da la SSIC pon esser manaschis da l’industria principala da construcziun sco er associaziuns sumegliantas (ulteriuras gruppaziuns professiunalas).
Art. 4.1.1
Ils commembers da la SSIC fan stringentamain part d’ina secziun resp. regiun e viceversa (commembranza dubla stringenta). Ultra da quai pon els esser commembers d’ina gruppa professiunala resp. d’ina associaziun professiunala.
Art. 4.2
La commembranza premetta ch’ils possessurs u manaders da l’interpresa vegnian renconuschids sco spezialists.